### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 med 23 stemmer for (Socialdemokratiets, Venstres, Socialistisk Folkepartis og Det Konservative Folkepartis byrådsgrupper ) og 6 stemmer imod (Radikale Venstres, Enhedslisten de Rød-Grønnes og Liste Trivsel, Velfærd og Reel Borgerinddragelses byrådsgrupper og Agnete Winther) har vedtaget Magistratens indstilling i overensstemmelse med erklæring fra Teknisk Udvalg af 8. september 2021 samt ændringsforslaget fra Socialdemokratiets og Socialistisk Folkepartis byrådsgrupper.

Dansk Folkepartis byrådsgruppe, der undlod at stemme om indstillingen og ændringsforslaget, kunne ikke tiltræde indstillingen.

Endelig vedtagelse af forslag til Lokalplan 1130 - Bolig- og erhvervsområde, [adresse]Grenåvej, Risskov og Tillæg nr. 74 til kommuneplan 2017.

### Resumé

Lokalplanen omfatter ca. 22.900 m2 boliger i 3-6 etager og ca. 8.700 m2 kontorerhverv, ligeledes i 3-6 etager. Bebyggelsen er beliggende nord for Risskov imellem [adresse] og [adresse] og afgrænses af [adresse] mod nord.

Lokalplanen sikrer, at der på tværs af [adresse] opnås en sammenhæng imellem dette lokalplanområde og et kommende boligområde og offentligt område på den anden side af [adresse]. Planlægningen af de to områder indeholder dermed fællestræk for kantzonerne langs med [adresse] samt principper for bebyggelsernes ydre fremtræden.

Erhvervsdelen planlægges at omfatte kontorer og lettere erhverv. Boligerne omfatter varierede familieboliger, singleboliger, ungdoms- og seniorboliger. 15% af boligerne skal udlægges som almene boliger.

Lokalplanforslaget er i overensstemmelse med kommuneplanens mål, men ikke med kommuneplanens konkrete rammer. Der er derfor udarbejdet kommuneplantillæg nr. 74, som muliggør opførelse af blandede boliger og erhverv med etageboliger, kontorer o.l.

Forslag til Lokalplan 1130, Tillæg nr. 74 til Kommuneplan 2017 samt forslag til udbygningsaftale har været offentligt fremlagt fra den 28. januar 2021 til den 1. april 2021. Der er modtaget 370 høringssvar.

Høringssvarene giver anledning til ændringer, som det fremgår af indstillingens punkt 5.5.

### Indstilling

Det indstilles:

At 1) forslag til Lokalplan nr. 1130 og forslag til Tillæg nr. 74 til Kommuneplan 2017 vedtages endeligt med ændringer, som fremgår af indstillingens § 5.5, jf. bilag 1.

At 2) Teknik og Miljø gives bemyndigelse til at tilrette forslag til Lokalplan nr. 1130 og forslag til Tillæg nr. 74 til Kommuneplan 2017 i overensstemmelse med de foreslåede ændringer. De oprindelige planforslag fremgår af bilag 2.

At 3) forslag til udbygningsaftale vedtages endeligt uden ændringer, jf. bilag 3.

### Sagens forløb

19-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-08-2021 Magistraten

Fremsendes til [adresse] med bemærkning, at Magistraten i mødet den 23. august 2021 anbefaler, at byrådet tiltræder Magistratsafdelingen for Teknik og Miljøs indstilling af 11. august 2021.

Rådmand Carina Johnsen, rådmand Tobias Jespersen, rådmand Ebbe Schmidt og Lærke Kristoffersen tog forbehold.

Der var anerkendelse af de justeringer, der er foretaget i forhold til  forslaget. Konkrete højder m.m. kan drøftes i en kommende udvalgsbehandling.

Liva Schultz deltog ikke i sagens behandling.

 01-09-2021 [adresse]
Fremsendes til Teknisk Udvalg til behandling i henhold til beslutning i byrådets møde den 1. september 2021.
 08-09-2021 Teknisk Udvalg
Sagen blev udsat.
 13-09-2021 Teknisk Udvalg

Magnus Holst kunne tiltræde indstillingen i overensstemmelse med nedenstående foreslåede ændringer og med bemærkning om, at den oprindeligt foreslåede almenboligprocent fastholdes.

Dennis Overgaard kunne tiltræde indstillingen i overensstemmelse med nedenstående foreslåede ændringer.

Børge Berg tog forbehold med bemærkning om, at almenboligprocenten skal hæves til 25.

Benny Jespersen og Rikke Christensen tog forbehold.

Werner Bach kunne ikke tiltræde indstillingen med bemærkning om, at der mangler en skoleanalyse og en trafikanalyse, og at der bør fastholdes en almenboligprocent på 25.

Agnete Winther var forhindret i at deltage i udvalgets behandling af sagen.

 15-09-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. september 2021 med 23 stemmer for (Socialdemokratiets, Venstres, Socialistisk Folkepartis og Det Konservative Folkepartis byrådsgrupper ) og 6 stemmer imod (Radikale Venstres, Enhedslisten de Rød-Grønnes og Liste Trivsel, Velfærd og Reel Borgerinddragelses byrådsgrupper og Agnete Winther) har vedtaget Magistratens indstilling i overensstemmelse med erklæring fra Teknisk Udvalg af 8. september 2021 samt ændringsforslaget fra Socialdemokratiets og Socialistisk Folkepartis byrådsgrupper.

Dansk Folkepartis byrådsgruppe, der undlod at stemme om indstillingen og ændringsforslaget, kunne ikke tiltræde indstillingen.